Acord politic pentru livratorii Uber
Statele membre ale UE au ajuns luni la un acord politic asupra unei legislaţii europene menite să consolideze drepturile lucrătorilor unor platforme digitale ca Uber sau Deliveroo. Se întâmplă asta după mai multe săptămâni de blocaj, anunţă preşedinţia belgiană a Consiliului European, relatează AFP.
"Condiţii mai bune de muncă pentru livratorii de mâncare la domiciliu!", anunţă preşedinţia belgiană.
Miniștrii Muncii din Uniunea Europeană au aprobat acest text de compromis al unei directive referitoare la muncitorii platformelor.
Acest text îmbunătățește drepturile și condițiile unui număr de peste 28,5 milioane de europeni. Este cifra celor care lucrează în acest sector, potrivit informațiilor furnizate de X.
Directiva viza recalificarea drept salariați a persoanelor livratori de mâncare sau șoferi de mașini independente de transport cu șoferi. În vederea consolidării protecției sociale a acestora.
Ea urmează să armonizeze criteriile acestei recalificări la nivel european. Parlamentul European și cele 27 de state membre au anunțat la 13 decembrie că au ajuns la un acord politic asupra directivei.
Nu toate țările sunt de acord
Compromisul a fost criticat de mai multe țări, printre care și Franța. Iar textul nu a putut fi adoptat din lipsa unei majorități la o reuniune a ambasadorilor, nou zile mai târziu.
Un nou acord politic a fost anunțat în februarie, însă textul a fost semnificativ golit de conținut. Franța și Germania au blocat textul, cu sprijinul Estoniei și Greciei.
Textul prezentat în decembrie crea o prezumție de angajare pe baza unei serii de criterii, însă compromisul renunță la această listă de criterii și lasă statele membre să decidă cum să-i clasifice pe lucrători.
Acest dosar a fost discutat în cadrul unei reuniuni a miniștrilor Muncii la Bruxelles, luni, unde o majoritate a statelor membre a susținut compromisul.
Lobby-ul societăților de mobilitate la cerere, Move EU, din care face parte Uber, și-a exprimat nemulțumirea.
"Move EU regretă faptul că statele membre (UE) au aprobat azi un acord provizoriu privind modificarea directivei platfomelor", a anunţat preşedintele organizaţiei, Aurelien Pozzana.
"Acest text, în pofida faptului că constituie o îmbunătăţire faţă de versiunile precedente, nu permite o abordare armonizată în întreaga UE, ceea ce creează şi mai multă incertitudine juridică" lucrătirilor, subliniază el.
Uber apreciază că "legiuitorii din UE au votat azi în favoarea menţinerii statu-quoului, statutul lucrătorilor platformelor continuând să fie decis de o ţară sau alta şi de un tribunal sau altul".
"Uber cere acum statelor membre UE să introducă legi naţionale prin care să le dea lucrătorilor platformelor protecţia pe care o merită şi să le menţină independenţa pe care o preferă", a anunţat într-un comunicat un purtător de cuvânt al Uber.